text: Lidt historie.
  Delphi er et såkaldt RAD-sprog (Rapid Application Development), udviklet af Borland, og er baseret på Object Pascal, en objektorienteret version af Pascal.
  Sproget Pascal startede oprindeligt som et såkaldt "læresprog", udviklet udelukkende for at gøre det lettere at overskue de forskellige aspekter af programmering, men siden har det opnået stor popularitet både blandt virksomheder, store som små, men også blandt hobby-programmører. Et af de største kendetegn ved Pascal og varianter heraf er hastigheden ved kompilering, og manglen på såkaldte "makefiles", som nok er bedst kendt blandt C/C++-udviklere.
  For nogle år tilbage besluttede Borland at Delphi ikke længere kun skulle være tilgængelig for Windows-brugere, men også de brugere som brugte Linux på en x86-processor (det man oftest kalder en PC), og de udviklede derfor Kylix, som er en næsten direkte kopi af Delphi udadtil, men internt er der nogle store forskelle i opbygningen af komponenter, hvilket betød at mange Delphi-komponenter ikke umiddelbart kunne bruges til Kylix. Delphi brugte nemlig -komponenter, og Kylix bruger -komponenter, men naturligvis lavede Borland understøttelse for CLX i Delphi, så med blot få ændringer kunne eksisterende komponenter bruges i Kylix også.